ইহ্u200cদিনাছ ছিরাতিল মুস্তাকীম -দেখাও আমাদের সরল পথ। সালাতের মধ্যে বান্দার অন্তরের প্রধানতম  আকুল আবেদন হলো সরল পথ, কারন শয়তান ভ্রান্তপথসমুহকে সরল বলে আমাদের অন্তরে প্ররোচিত করে। আমরা হয়তোবা ভুল করে বা কামনা-বাসনার বশবর্তী হয়ে শয়তানের অনুকরণ করে ফেলতে পারি, যেমন করছে মুশরিকরা, ইহুদী খৃষ্টানরা।  ছিরাতল্লাজীনা আন-আমতা আলাইহিম -সে সকল লোকদের পথ যাদেরকে তুমি নেয়ামত দান করেছ। অর্থাৎ যারা সফল হয়ে গিয়েছে, যাদের মহা নেয়ামত প্রদানের ঘোষনা তুমি করেছো যেমন সকল নবী রাসুলগণ, পূর্ববতী নেককারগন, যাদের সফলতার কথা তুমি জান এবং কিতাবে যাদের সমন্ধে বলেছো, তাদের মতো আমাদেরও সঠিক পথের দিশা দাও।  গাইরিল মগদুবি আলাইহিম ওয়ালাদ-দ্ব-ল্লীন, আমীন -তাদের পথ নয় যাদের প্রতি তোমার গজব নাযিল হয়েছে এবং যারা পথভ্রষ্ট হয়েছে, আমীন। এসময়ে অন্তরে আবেদন জানাবে- হে আল্লাহ্ পুর্ববর্তি যে সকল কওমকে গজবের মাধ্যমে ধংস করে দিয়েছ, যেমন আদ-সমুদ জাতি, তাদের মত যেন আমরা না হই তাদের অনুসরণ না করি। আবার অন্যদিকে ইহুদী খৃষ্টানদের মতও যেন না হয়ে যাই যে আল্লাহর সঙ্গে অন্যের আত্নীয় স্থাপনের বিশ্বাস রাখি যেমন তারা উযাইর ও ইসা আ. উপর তোমার পুত্রত্ব আরোপ করে এবং তোমার কিতাবকে বিকৃত করে, তোমার আইন ও নির্দেশাবলী উপেক্ষা করে গোমরাহ  হয়ে গিয়েছে। হে আল্লাহ্u200c আমাদের এ আবেদন কবুল করো। এ প্রার্থনা বা সুরা ফাতিহা মর্মসহ পাঠ করার পর অল্প একটু বিরতি নিয়ে বিনয় প্রকাশ করবে। তারপর কুরআনের অন্য কোন স্থান থেকে তেলাওয়াত করবে।  এ তেলাওয়াতের মধ্যে আয়াতগুলোর অর্থের দিকে খেয়াল করতে হবে। মনে মনে বুঝতে হবে আল্লাহ্ আমার প্রার্থণা যা সুরা ফাতিহার মাধ্যমে করেছি তার জবাব আমাকে জানাচ্ছেন। এ হয়তো আহকাম সম্পর্কিত অথবা বিশ্বাস সম্পর্কিত অথবা কোন উপদেশ-উপমাকাহিনী হতে পারে। মুলতঃ গোটা কুরআনের সকল আয়াত এ তিনটি শ্রেনীতেই পড়ে থাকে। যা তিলাওয়াত করবে  তিলায়াত শেষে তার মর্মস্থ বানী বাস্তবায়নের জন্য মনে মনে দৃঢ় প্রতিজ্ঞ হবে। আর সালাতের পর তা ভুলে যেয়ো না, কারন তা তুমি তোমার প্রভুর সামনে উচ্চারন করেছ। আর তোমার প্রভু কিছু ভুলেন না। এতে থেকে বুঝে নাও যে মুসলিমের জন্য আরবী জানা কতটুকু জরুরী। আরবী জানা ব্যতীত তোমার সালাতই অজ্ঞতার পর্দার আড়ালে চলে যায়। কাজেই গুরুত্ব সহকারে আরবী ভাষাকে আয়ত্ত্ব করতে সচেষ্ট থাকবে। অন্তত সালাতে যা নিয়মিত পাঠ করা হয় সেটুকু।